text: Vejrup har samlet to millioner til ny købmandsbutik
  04 maj 2014 kl. 13.25
  Købmandsgruppen under lokalrådet i Vejrup ved Bramming har nu fået lovning på to millioner kroner og dermed er det økonomiske fundament og den lokale opbakning for en ny købmandsbutik i Vejrup nu på plads.
  - Vi har nu rundet 2 millioner. Dermed er det økonomiske fundament og den lokale opbakning for en ny købmandsbutik i Vejrup helt på plads, siger Hans Jørgen Madsen, formand for Vejrup Lokalråd.
  Med økonomien på plads kan lokalrådet gå i gang med udviklingen af den nye butik, der forventes at indeholde apotek, post, Tips og Lotto.
  